Document ID: 31990R1494

*****
ΚΑΝΟΝΙΣΜΟΣ (ΕΟΚ) αριθ. 1494/90 ΤΗΣ ΕΠΙΤΡΟΠΗΣ
της 31ης Μαΐου 1990
περί παρεκκλίσεως, για το πρώτο και δεύτερο τρίμηνο του 1990, από τον κανονισμό (ΕΟΚ) αριθ. 2377/80 όσον αφορά την έκδοση πιστοποιητικών εισαγωγής στα πλαίσια ορισμένων ειδικών καθεστώτων στον τομέα του βοείου κρέατος που τροποποιεί τον κανονισμό (ΕΟΚ) αριθ. 3834/89
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 571/89 (2),
Εκτιμώντας:
ότι ορισμένα καθεστώτα εισαγωγής προϊόντων που ανήκουν στον τομέα του βοείου κρέατος, τα οποία αναφέρονται στα άρθρα 10 και 11 του κανονισμού (ΕΟΚ) αριθ. 2377/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 970/90 (4), αποφασίστηκαν, τον Μάιο του 1990, για το 1990· ότι, κατά συνέπεια, είναι αναγκαίο να γίνει παρέκκλιση από τον κανονισμό (ΕΟΚ) αριθ. 2377/80 όσον αφορά τις προθεσμίες καταθέσεων των αιτήσεων και εκδόσεως των πιστοποιητικών στα πλαίσια των ειδικών αυτών καθεστώτων·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για το πρώτο και δεύτερο τρίμηνο του 1990, κατά παρέκκλιση από το άρθρο 15 του κανονισμού (ΕΟΚ) αριθ. 2377/80, όσον αφορά τα καθεστώτα που αναφέρονται στα άρθρα 10 και 11 του εν λόγω κανονισμού:
α) οι αιτήσεις είναι δυνατόν να κατατεθούν μόνον από την 1η έως τις 8 Ιουνίου 1990·
β) οι ανακοινώσεις που προβλέπονται στο άρθρο 15 παράγραφος 4 στοιχείο β) του εν λόγω κανονισμού πραγματοποιούνται στις 13 Ιουνίου 1990·
γ) για την έκδοση των πιστοποιητικών η οποία προβλέπεται στο άρθρο 15 παράγραφος 5 στοιχείο α) του εν λόγω κανονισμού πραγματοποιείται από τις 18 Ιουνίου 1990.
Άρθρο 2
Το άρθο 1 του κανονισμού (ΕΟΚ) αριθ. 3834/89 της Επιτροπής (5) αντικαθίσταται από το ακόλουθο κείμενο:
«Άρθρο 1
Κατά παρέκκλιση από το άρθρο 15 του κανονισμού (ΕΟΚ) αριθ. 2377/80:
- δεν μπορούν να κατατεθούν αιτήσεις πιστοποιητικών για τα ειδικά καθεστώτα εισαγωγής που αναφέρονται στο άρθρο 9 του κανονισμού (ΕΟΚ) αριθ. 2377/80,
- δεν πραγματοποιούνται οι ανακοινώσεις που αναφέρονται στην παράγραφο 4 στοιχείο α) του προαναφερόμενου άρθρου 15.»
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Μαΐου 1990.

Labels: 3
17